شه‌فه‌ق نيوز/ مه‌سرور بارزانى سه‌رۆك حكومه‌ت هه‌رێم كوردستان, ديداريگ وه‌ل ره‌جه‌ب ته‌يب ئه‌ردۆغان سه‌رۆك توركى له‌ كوشك سه‌رۆكايه‌تى له‌ ئه‌نقه‌ره‌ى پايته‌خت ساز كرد له‌ چوارچيوه‌ى سه‌ردانه‌ فه‌رميه‌گه‌ى ئه‌را توركيا.
له‌و ديداره‌ هه‌ردوگلا باس له‌ په‌يوه‌نديه‌يل دولايه‌نه‌ و ريه‌يل پته‌وكردن ئاڵشت وئوڵشت بازرگانى كردن له‌ناونى توركيا و هه‌رێم كوردستان و عراق وه‌شيوه‌يگ گشتى، بيجگه‌ باسكردن رۆڵ گرنگ هه‌رێم كوردستان جوور هووكاريگ خاس ئه‌را وه‌ديهاوردن ئارامى و سه‌قامگيرى له‌ ناوچه‌گه‌.
جى باسه‌، وه‌رجه‌ ئه‌وه‌يش مه‌سرور بارزانى سه‌رۆك حكومه‌ت هه‌رێم وه‌ل مه‌ولود چاوش ئۆغلۆ جه‌مه‌و بوى له‌وه‌خت ره‌سينى ئه‌را ئه‌نقه‌ره‌ وه‌ ياوه‌رى شانديگ باڵاى وه‌زارى دويايين رويداگه‌يل ناوچه‌گه‌و ريه‌يل پته‌وكردن په‌يوه‌نديه‌يل بازرگانى و ئابوورى تاوتووێ كرياو دوياخريش هه‌ردوگلا كۆنگره‌يگ هاوبه‌ش رووژناگه‌رى سازكردن و له‌تى باس له‌ شيوازه‌يل دانيشتنه‌گه‌ كردن و جواو پرسيار رووژنامه‌نويسه‌يل دانه‌و.
